# Etta James

Jamesetta Hawkins, coneguda artísticament com a Etta James, (Los Angeles, Califòrnia, 25 de gener de 1938 - Riverside, Califòrnia, 20 de gener de 2012) fou una cantant estatunidenca que abraçà una gran varietat d'estils des del blues, rhythm and blues, rock and roll, soul, gospel i jazz. Va començar la seva carrera a mitjan dècada 1950 i assolí l'èxit amb temes com Dance with Me, Henry, At Last, Tell Mama i I'd Rather Go Blind. Als anys seixanta es va aproximar al soul. Va patir un seguit de problemes personals, incloent l'addicció a l'heroïna i l'alcohol, abans que la seva carrera experimentés un ressorgiment a mitjan anys 80 amb el disc The Seven Year Itch.
James és recordada com una de les persones que va fer el camí que va del rhythm and blues al rock and roll, a més d'haver guanyat sis Premis Grammy i disset Blues Music Awards. Fou inclosa al Rock and Roll Hall of Fame l'any 1993, al Grammy Hall of Fame l'any 1999 i al Blues Hall of Fame l'any 2001. La revista Rolling Stone la va incloure al número 22 de la llista dels 100 millors cantants de tots els temps i al 62 de la llista dels 100 millors artistes.
L'any 2008 Beyoncé Knowles va interpretar Etta James en la pel·lícula Cadillac Records, que fa una aproximació a Chess Records, el segell de James durant 18 anys, i a com Leonard Chess, fundador de la discogràfica i productor musical, va ajudar a les carreres de James i altres músics.

## Discografia principal

| Àlbums d'estudi 1961: At Last! 1961: The Second Time Around 1962: Etta James 1962: Etta James Sings for Lovers 1963: Etta James Top Ten 1965: The Queen of Soul 1966: Call My Name 1968: Tell Mama 1970: Etta James Sings Funk 1971: Losers Weepers 1973: Etta James 1974: Come a Little Closer 1976: Etta Is Betta Than Evvah! 1978: Deep in the Night 1980: Changes 1989: Seven Year Itch 1990: Stickin' to My Guns 1992: The Right Time 1994: Mystery Lady: Songs of Billie Holiday 1995: Time After Time 1997: Love's Been Rough on Me 1998: Life, Love & the Blues 1998: 12 Songs of Christmas 1999: Heart of a Woman 2000: Matriarch of the Blues 2001: Blue Gardenia 2003: Let's Roll 2004: Blues to the Bone 2006: All the Way 2011: The Dreamer | Àlbums en directe 1964: Etta James Rocks the House 1982: Etta, Red-Hot & Live 1986: Jazzvisions|Jazzvisions: Jump The Blues Away 1987: Blues in the Night Volume One: The Early Show 1987: The Late Show: Blues in the Night Volume Two 1994: Live from San Francisco 2002: Burnin' Down the House: Live at the House of Blues Àlbums recopilatoris 1992: My Greatest Songs 1997: Her Best 1999: 20th Century Masters: The Millenium Collection 2000: The Chess Box 2001: Love Songs 2005: Miss Etta James: The Complete Modern and Kent Recordings 2006: The Definitive Collection 2007: Gold 2011: Who's Blue?: Rare Chess Recordings of the 60s and 70s |

## Bibliografia

* James, Etta; Ritz, David. Rage to survive : the Etta James story. 2nd Da Capo Press ed. Cambridge, Mass.: Da Capo Press, 2003. ISBN 9780306812620.

## Referències

* ↑ «Etta James | enciclopèdia.cat». [Consulta: 1r desembre 2020].
* ↑ James, Etta; Ritz, David. Rage to survive : the Etta James story. 2nd Da Capo Press ed. Cambridge, Mass.: Da Capo Press, 2003, p. 173. ISBN 9780306812620.
* ↑ Sonneborn, Liz. A to Z of American women in the performing arts. Nova York: Facts on File, 2002, p. 116. ISBN 0816043981.
* ↑ «Down Beat Magazine», 13-01-2009. Arxivat de l'original el 2009-01-13. [Consulta: 7 març 2019].
* ↑ Stone, Rolling; Stone, Rolling. «100 Greatest Singers of All Time» (en anglès), 03-12-2010. [Consulta: 7 març 2019].
* ↑ «2012 In Memoriam: Musicians We Lost» (en anglès). Rolling Stone, 30-11-2012 [Consulta: 7 març 2019].
* ↑ «Beyonce to Portray Legendary Blues Singer Etta James in 'Cadillac Records'» (en anglès). MTV.com. Arxivat de l'original el 17 de maig 2015. [Consulta: 5 desembre 2008].

## Enllaços externs

* Etta James a AllMusic (anglès)